ارشد ندیم

ارشد ندیم (  ؛ پیدائش 2 جنوری 1997) ایک پاکستانی ایتھلیٹ ہے جو جیولین تھرو میں مہارت رکھتا ہے۔  وہ ملکی سطح کے مقابلوں میں واپڈا کی نمائندگی کرتاہے۔ دسمبر 2019ء میں، اس نے 86.29 میٹر کے فاصلے کے ساتھ جیولین تھرو میں جنوبی ایشیائی گیمز کا ایک نیا ریکارڈ قائم کیا، اس طرح 2020 سمر اولمپکس میں براہ راست کوالیفکیشن حاصل کی۔ 2022ء میں، وہ عالمی ایتھلیٹکس چیمپئن شپ میں کسی بھی ایونٹ کے فائنل کے لیے کوالیفائی کرنے والے پہلے پاکستانی بھی بن گئے۔ 2023ء کے ورلڈ ایتھلیٹکس چیمپئن شپ کے جیولن تھرو کے مقابلے میں چاندی کا تمغہ جیتا۔

حالات زندگی 
ارشد ندیم کا تعلق میاں چنوں کے قریب واقع گاؤں چک نمبر 101-15 ایل سے ہے۔ جہاں 2 جنوری 1997ء کو پیدا ہوئے ،

ان کے والد راج مستری ہیں لیکن اُنھوں نے اپنے بیٹے کی ہر قدم پر حوصلہ افزائی کی ہے۔ ارشد ندیم کے کریئر میں دو کوچز رشید احمد ساقی اور فیاض حسین بخاری کا اہم کردار رہا ہے۔

رشید احمد ساقی ڈسٹرکٹ خانیوال ایتھلیٹکس ایسوسی ایشن کے صدر ہونے کے علاوہ خود ایتھلیٹ رہے ہیں۔ وہ اپنے علاقے میں باصلاحیت ایتھلیٹس کی سرپرستی اور حوصلہ افزائی میں پیش پیش رہے ہیں۔

ارشد ندیم جب چھٹی ساتویں جماعت کے طالبعلم تھے، شروع سے ہی کھیلوں کا شوق تھا۔ اس زمانے میں ان کی توجہ کرکٹ پر زیادہ ہوا کرتی تھی اور وہ کرکٹر بننے کے لیے بہت سنجیدہ بھی تھے لیکن ساتھ ہی وہ ایتھلیٹکس میں بھی دلچسپی سے حصہ لیا کرتے تھے۔ وہ اپنے سکول کے بہترین ایتھلیٹ تھے۔'

رشید احمد ساقی کہتے ہیں 'میرے ارشد ندیم کی فیملی سے بھی اچھے مراسم ہیں۔ مجھے یاد ہے کہ ایک دن ان کے والد میرے پاس آئے اور کہا کہ ارشد ندیم اب آپ کے حوالے ہے، یہ آپ کا بیٹا ہے۔ میں نے ان کی ٹریننگ کی ذمہ داری سنبھالی اور پنجاب کے مختلف ایتھلیٹکس مقابلوں میں حصہ لینے کے لیے بھیجتا رہا۔ ارشد نے پنجاب یوتھ فیسٹیول اور دیگر صوبائی مقابلوں میں کامیابیاں حاصل کیں۔'

وہ کہتے ہیں ʹیوں تو ارشد ندیم شاٹ پٹ، ڈسکس تھرو اور دوسرے ایونٹس میں بھی حصہ لیتے تھے لیکن میں نے ان کے دراز قد کو دیکھ کر اُنھیں جیولن تھرو کے لیے تیار کیا۔'

ارشد ندیم کو واپڈا کے ٹرائلز میں بھیجا گیا، جہاں وہ سلیکٹ ہو گئے۔'

ارشد ندیم کا سفر میاں چنوں کے گھاس والے میدان سے شروع ہوا جو اُنھیں کامن ویلتھ گیمز میں لے گیا۔

ارشد ندیم کے موجودہ کوچ فیاض حسین بخاری ہیں جن کا تعلق پاکستان واپڈا سے ہے۔ وہ خود بین الاقوامی ایتھلیٹکس مقابلوں میں پاکستان کی نمائندگی کر چکے ہیں۔

ندیم  شادی شدہ ہے اور ایک بیٹے کا باپ ہے۔

بین الاقوامی مقابلے 

 این آر-قومی ریکارڈ
 جی آر-گیمز ریکارڈ
 کیو−کوالیفکیشن راؤنڈ

سال کے لحاظ سے بہترین کارکردگی

ایوارڈز اور پہچان 

' انعامات -'
ٹوکیو سمر اولمپکس 2020 میں فائنل میڈل راؤنڈ میں 5ویں پوزیشن حاصل کرنے کے لیے:-
  پاکستان سپورٹس بورڈ سے۔
  پنجاب اسپورٹس بورڈ سے۔
  واپڈا کی جانب سے ۔
  وزیراعلیٰ پنجاب سے۔
  صدر پاکستان سے۔
اولمپک ایسوسی ایشن پنجاب کی جانب سے 
 ۔
  حکومت پنجاب محکمہ توانائی سے۔
  ضلع لاہور حکومت سے۔
  وقار ذکا پاکستانی کرپٹو انٹرپرینیور سے۔
  ہاوڈی اسلام آباد سے۔
  چیزیس کمپنی پاکستان سے۔

دولت مشترکہ کھیل 2022ء برمنگھم میں طلائی تمغا جیتنے کے بعد:
   پاکستان سپورٹس بورڈ  کی جانب سے

حوالہ جات 

1997ء کی پیدائشیں
اکیسویں صدی کے مسلمان
ایشیائی کھیل 2018ء میں تمغا یافتگان
ایشیائی کھیلوں میں پاکستانی کانسی تمغا یافتگان
بقید حیات شخصیات
بیسویں صدی کے مسلمان
پاکستان کے اولمپک ایتھلیٹ
پاکستانی مسلم شخصیات
جنوب ایشیائی کھیلوں میں پاکستانی کانسی تمغا یافتگان
جنوب ایشیائی کھیلوں میں پاکستانی طلائی تمغا یافتگان
خانیوال کے کھلاڑی
دولت مشترکہ کھیلوں میں شریک پاکستانی کھلاڑی
دولت مشترکہ کھیل کے پاکستان کے طلائی تمغا یافتگان